PATVIRTINTA

 Varėnos švietimo centro direktoriaus 2021 m. spalio 1 d.

 įsakymu Nr.V-1-86

**UGDYMO PROCESO ORGANIZAVIMO NUOTOLINIU BŪDU**

 **VARĖNOS ŠVIETIMO CENTRE**

**APRAŠAS**

**I SKYRIUS**

 **BENDROSIOS NUOSTATOS**

1. Ugdymo proceso organizavimo nuotoliniu būdu Aprašas (toliau – Aprašas) reglamentuoja neformaliojo vaikų švietimo nuotoliniu būdu organizavimą ir vykdymą Varėnos švietimo centre karantino metu iki bus atnaujintas įprastas ugdymo procesas.

 2. Aprašas teikia informaciją Centro bendruomenei apie mokymo organizavimą nuotoliniu būdu bei kontaktus, kuriais galėtų gauti pagalbą mokiniai, jų tėvai (globėjai, rūpintojai) ir pedagogai (būrelių vadovai).

 3. Centras pagal galimybes organizuoja ugdymo procesą nuotoliniu būdu, parengia rekomendacijas ir siūlymus pedagogams, padeda parengti ir kaupti skaitmeninę mokomąją medžiagą, užduotis, būrelių vadovams pasiruošti mokyti nuotoliniu būdu.

 4. Aprašas parengtas atsižvelgiant į Centro pedagogų (būrelių vadovų) siūlymus ir galimybes vykdyti neformaliojo vaikų švietimo procesą nuotoliniu būdu.

 5. Šiame apraše vartojamos sąvokos:

 5.1. **Nuotolinis mokymas (ugdymas)** – tai mokymo(si) būdas, kai besimokantysis nepalaiko betarpiško kontakto su mokytoju. Mokantis nuotoliniu būdu bendraujama ir bendradarbiaujama informacinių komunikacinių technologinių (toliau – IKT) priemonių ar kitų nuotolinio ryšio priemonių (išmanieji telefonai), el. pašto pagalba;

 5.2. **Virtuali mokymo(si) aplinka** – tai kompiuterių tinklais ir kitomis IKT sukurta informacinė ugdymo virtuali mokymo(si) erdvė, kurioje gali būti patalpintas ugdymo turinys ir vyksta ugdymo proceso dalyvių bendravimas, facebook, Messenger, Viber, YouTube ir kitų platformų ar socialinių tinklų, el. pašto pagalba ;

 5.3. **Nuotolinė konsultacija** – tai virtualioje mokymo(si) aplinkoje mokytojo teikiamos konsultacijos mokiniams.

**II. NUOTOLINIO UGDYMO(SI) ORGANIZAVIMAS**

 6. Nuotolinis mokymas gali būti sinchroninis mokymas, kai būrelių vadovai ir mokiniai - dalyvauja mokyme, kuris yra per atstumą vienu metu ir asinchroninis mokymas, kai mokytojas ir mokiniai dirba skirtingu laiku, bendrauja paštu, socialiniuose tinkluose, siunčia užduotis, atsako į klausimus.

 7. Ugdymo procesas vykdomas pagal direktoriaus įsakymu patvirtintą nuotolinio mokymo tvarkaraštį.

 8. Nuotolinio mokymo būdai, formos ir metodai pasirenkami atsižvelgiant į mokinių amžių, sugebėjimus, turimas IKT ir kitas nuotolinio ryšio priemones. Jaunesnio amžiaus ir mažiau patirties IKT srityje turintiems vaikams talkinti gali jų vyresnieji šeimos nariai, globėjai.

 9. **Nuotolinio mokymo(si) mokytojas (būrelio vadovas)**:

* mokytojas (būrelio vadovas), individualiai pasitaręs su ugdytiniu ir (ar) jo tėvais (globėjais) dėl ugdymo organizavimo nuotoliniu būdu, gali vesti užsiėmimus individuliai su kiekvienu mokiniu ar grupe mokinių virtualioje aplinkoje, jei yra tokia galimybė dirbant per nuotolį (namuose, kitose vietose, kurios pritaikytos tokiai veiklai: rami, netriukšminga aplinka, yra galimybė naudotis kompiuteriu, geros kokybės interneto ar mobiliuoju ryšiu);
* rengia, atnaujina, papildo nuotolinio mokymo(si) medžiagos rinkinius, patalpina medžiagą virtualioje mokymosi aplinkoje;
* konsultuoja mokinius ugdymo turinio klausimais;
* būrelio vadovas numato būdus ir galimybes aprūpinti ugdytinius praktinės veiklos priemonėmis (medžiagomis bei įrankiais), jei tam yra poreikis ir galimybė;
* pildo mokinių lankomumo apskaitos žurnalą pagal faktinį jų dalyvavimą ugdymo procese;
* aptaria galimybę ir formas su ugdytiniais atsiskaityti už ugdymo proceso rezultatus (darbų pateikimas, aprašymas, foto ar video medžiaga ir pan.).

 10. **Nuotoliniu būdu besimokantis mokinys:**

* pasiekia mokymosi medžiagą nuotoliniu būdu;
* bendrauja ir bendradarbiauja su bendramoksliais ir būrelių vadovais;
* pagal galimybes dalyvauja Centro bendruomenės gyvenime;
* laiku atlieka ir atsiskaito už atliktas užduotis;
* konsultuojasi su būrelio vadovais ir bendramoksliais, stebi pažangą;
* pagal susitarimą pateikia ugdymo proceso rezultatus.

**III. REZULTATŲ VERTINIMAS**

 11. Pasibaigus neformaliojo vaikų švietimo nuotoliniu būdu laikotarpiui, Centro bendruomenėje aptariami jo metu pasiekti rezultatai.

**IV. BAIGIAMOSIOS NUOSTATOS**

 12. Aprašas įsigalioja nuo 2021 m. spalio 1 d. ir galioja karantino laikotarpiu ir paskelbiamas

Centro interneto svetainėje.

\_\_\_\_\_\_\_\_\_\_\_\_\_\_\_\_\_\_